Document ID: /roh_data/filtered/Billingualer_Corpus_interleaved-de-rm.jsonl.gz/1176

This is a text translated from German to Rumantsch Grischun.
Arbeitsinspektoren treffen sich in Davos

Arbeitsinspektoren aus der ganzen Schweiz treffen sich am Donnerstag, 7. September 2006, in Davos im Rahmen der jährlichen Herbstkonferenz des Interkantonalen Verbandes für Arbeitnehmerschutz (IVA). Organisiert wird die Tagung vom Amt für Industrie, Gewerbe und Arbeit des Kantons Graubünden. Erwartet werden rund 115 Personen aus allen Kantonen. Als Gäste nehmen Regierungspräsident Claudio Lardi und die Davoser Landratspräsidentin Elisabeth Mani-Heldstab teil.

Der IVA ist der Dachverband aller kantonalen Arbeitsinspektorate sowie des Arbeitsinspektorats des Fürstentums Liechtenstein. Der IVA ist eine Austauschplattform für Erfahrungen im Bereich der Arbeitssicherheit und der Gesundheitsförderung sowie der Arbeitsbedingungen. Der Dachverband trägt aktiv zur Koordination der Probleme bei, die mit der Sicherheit und der Gesundheit am Arbeitsplatz in der Schweiz zusammenhängen. Auch bei anderen Gebieten und Organisationen, die diesen Bereichen sehr nahe stehen, koordiniert der IVA seine Tätigkeiten und die Ausbildung regelmässig. Zu diesem Zweck zählt der IVA drei Mitglieder in der Eidgenössischen Koordinationskommission für Arbeitssicherheit (EKAS). Die Zusammenarbeit zwischen dem IVA und dem Verband der Schweizerischen Arbeitsämter (VSAA) wurde verstärkt. Das zeigt sich vor allem bei der Durchführung der flankierenden Massnahmen zum freien Personenverkehr.

Die Herbstkonferenz des IVA beginnt um 13.30 Uhr im "Arabella Sheraton Hotel Derby" in Davos. Nach der Begrüssung durch Marc-André Tudisco, Präsident des IVA, sowie Paul Schwendener, Amtsvorsteher des Amtes für Industrie, Gewerbe und Arbeit des Kantons Graubünden, steht ein Referat und eine Diskussion zum Thema "Forderungen und Anforderungen an eine Arbeitsinspektion des XXIsten Jahrhunderts" auf dem Programm. Als Referent spricht Wolfgang Freiherr von Richthofen, International Consultant on Labour Inspection/Protection. Das zweite Referat, das von Serge Gaillard vom Schweizerischen Gewerkschaftsbund SGB gehalten wird, trägt den Titel "Zwischen guten Arbeitsbedingungen und Wirtschaftswachstum gibt es keinen Zielkonflikt". Die Konferenz dauert bis 16.15 Uhr.

Gremium: Amt für Industrie, Gewerbe und Arbeit

Quelle: dt Amt für Industrie, Gewerbe und Arbeit

Data: 04.09.2006

Inspecturas ed inspecturs da lavur sa scuntran a Tavau

Inspecturas ed inspecturs da lavur da tut la Svizra sa scuntran gievgia, ils 7 da settember 2006, a Tavau, e quai en il rom da la conferenza d'atun annuala da l'associaziun interchantunala per la protecziun da las lavurantas e dals lavurants (AIPL). Questa dieta vegn organisada da l'uffizi per industria, mastergn e lavur dal chantun Grischun. Spetgadas vegnan circa 115 persunas da tut ils chantuns. Sco giasts vegnan a sa participar il president da la regenza Claudio Lardi e la presidenta da vischnanca da Tavau, Elisabeth Mani-Heldstab.

La AIPL è la federaziun tetgala da tut ils inspecturats chantunals da lavur sco er da l'inspecturat da lavur dal principadi da Liechtenstein. La AIPL è ina plattafurma per barattar experientschas en il sectur da la segirezza da lavur e da la promoziun da la sanadad sco er da las cundiziuns da lavur. La federaziun tetgala contribuescha en moda activa a la coordinaziun dals problems che han in connex cun la segirezza e cun la sanadad a la plazza da lavur en Svizra. Er tar auters secturs e tar autras organisaziuns ch'èn fitg parentads a quests secturs, coordinescha la AIPL regularmain sias activitads e la scolaziun. Per quest intent ha la AIPL trais commembras u commembers en la cumissiun federala da coordinaziun per la segirezza a la plazza da lavur (CFSL). La collavuraziun tranter la AIPL e l'uniun svizra dals uffizis da lavur (USUL) è vegnida rinforzada. Quai sa mussa en spezial tar la realisaziun da mesiras accumpagnantas che han da far cun la libra circulaziun da persunas.

La conferenza d'atun da la AIPL cumenza las 13.30 en il "Arabella Sheraton Hotel Derby" a Tavau. Suenter il bainvegni tras Marc-André Tudisco, president da la AIPL, sco er tras Paul Schwendener, schef da l'uffizi per industria, mastergn e lavur dal chantun Grischun, stattan sin il program in referat ed ina discussiun davart il tema "pretensiuns ed exigenzas ad ina inspecziun da lavur dal XXIavel tschientaner". Sco referent discurra Wolfgang Freiherr von Richthofen, international consultant on labour inspection/protection. Il segund referat che vegn salvà da Serge Gaillard da l'uniun sindicala da la Svizra (USS), porta il titel "Tranter bunas cundiziuns da lavur e la creschientscha economica na datti nagins conflicts areguard las finamiras". La conferenza dura fin las 16.15.

Gremi: uffizi per industria, mastergn e lavur

Funtauna: rg uffizi per industria, mastergn e lavur

Data: 04.09.2006